
EELNÕU  1-2.1/106-EN
MÄÄRUS

Märjamaa								22. september 2026 nr								                                                                                          
Märjamaa Vallavolikogu 16.04.2019 määruse nr 66 
„Puuetega inimeste eluaseme füüsilise kohandamise kord“
kehtetuks tunnistamine

Määrus antakse haldusmenetluse seaduse § 93 lõike 1 alusel.

§ 1. Määruse kehtetuks tunnistamine
Tunnistatakse kehtetuks Märjamaa Vallavolikogu 16.04.2019 määrus nr 66 „Puuetega inimeste eluaseme füüsilise kohandamise kord“.

§ 2. Määruse jõustumine
Määrus jõustub kolmandal päeval pärast Riigi Teatajas avaldamist.

Meelis Välis
volikogu esimees

EELNÕU SELETUSKIRI
	Akti andja:
	Märjamaa Vallavolikogu

	Õigusakti liik:
	Määrus

	Õigusakti pealkiri:
	Märjamaa Vallavolikogu 16.04.2019 määruse nr 66 „Puuetega inimeste eluaseme füüsilise kohandamise kord“
kehtetuks tunnistamine

	Õigusakti algataja:
	Vallavalitsus

	Eelnõu ja seletuskirja koostaja(d):
	Volikogu sekretär

	Komisjonid (s.h osavallakogu), kellele eelnõu suunata arutamiseks: 
	-

	Huvirühmade kaasamine ja avalik konsultatsioon:
	

	Eelnõu ettekandja istungil:
	Sotsiaalosakonna juhataja Marge Viska

	Eelnõu kaasettekandja volikogu istungil:
	

	Õigusakti vastuvõtmiseks vajalik häälteenamus: 
	poolthäälteenamus

	Isikud, keda kutsuda eelnõu menetluse ajaks volikogu istungile:
	-

	Isikud, kellele saata õigusakti ärakiri: 
	-



	1. Eelnõu õiguslik alus 

	Haldusmenetluse seaduse § 93 lõike 1 kohaselt tunnistab määruse kehtetuks määruse andmiseks pädev haldusorgan määrusega. Sellest tulenevalt tunnistab Märjamaa Vallavolikogu määrusega kehtetuks Märjamaa Vallavolikogu 16.04.2019 määruse nr 66 
„Puuetega inimeste eluaseme füüsilise kohandamise kord“.



	2. Eelnõu vastuvõtmise vajalikkuse põhjendus 

	[bookmark: _heading=h.54smvb7fud4j]Kehtetuks tunnistatav määrus võeti vastu Euroopa Liidu struktuurivahenditest rahastatava meetme „Puuetega inimeste eluaseme füüsiline kohandamine“ rakendamiseks kohaliku omavalitsuse tasandil. Määruse andmise üheks aluseks oli sotsiaalkaitseministri 26.02.2018 määrus nr 4 „Puuetega inimeste eluaseme füüsiline kohandamine“, millega kehtestati meetme toetuse andmise tingimused. Meetme abikõlblikkuse periood lõppes 31.08.2023 ning ministri määruse kehtivus lõpeb 31.12.2027. 

Määrus tugineb osaliselt ka Märjamaa Vallavolikogu 15.05.2018 määrusele nr 26 „Sotsiaalhoolekandelise abi andmise kord“, mis on kehtetuks tunnistatud. Seetõttu on määruse üks õiguslikest alustest ära langenud. 

Nimetatud meetmest vahendeid enam puuetega inimeste eluruumide kohandamiseks ei eraldata. Eluruumide kohandamist rahastatakse vallaeelarvelistest vahenditest ning abi andmise alused on sätestatud kehtivas Märjamaa Vallavolikogu 17.09.2024 määruses nr 77 „Sotsiaalhoolekandelise abi andmise kord“. Seetõttu puudub vajadus säilitada eraldi määrust, mis on seotud lõppenud toetusmeetme rakendamisega.

Eelnõu vastuvõtmine aitab korrastada kohaliku omavalitsuse õigusakte ning tagada õigusselguse, kõrvaldades kehtivast õiguskorrast aegunud regulatsiooni..



 
	3. Õigusaktid, mis reguleerivad küsimust käesoleval ajal

	Märjamaa Vallavolikogu 16.04.2019 määruse nr 66 „Puuetega inimeste eluaseme füüsilise kohandamise kord“..



	4. Eelnõu sisu ja võrdlev analüüs

	Määrusega  tunnistatakse kehtetuks Märjamaa Vallavolikogu 16.04.2019 määrus nr 66 „Puuetega inimeste eluaseme füüsilise kohandamise kord“.
Kehtetuks tunnistatav määrus reguleerib puudega isikute eluruumide kohandamise toetuse taotlemist, taotluste menetlemist, hüvitatavaid kulusid ning järelkontrolli. Määrus on sisuliselt seotud Euroopa Liidu struktuurivahenditest rahastatud meetmega.
Pärast määruse kehtetuks tunnistamist ei jää puuetega inimeste eluruumide kohandamisega seotud abi andmine õiguslikult reguleerimata. Vastavat abi osutatakse edaspidi kehtiva Märjamaa Vallavolikogu 17.09.2024 määruse nr 77 „Sotsiaalhoolekandelise abi andmise kord“ alusel ning rahastatakse vallaeelarvest.
Eelnõuga ei kehtestata uusi õigusi, kohustusi ega menetlusreegleid. Eelnõu eesmärk on lõpetada aegunud ja oma eesmärgi ammendanud määruse kehtivus ning viia kohaliku omavalitsuse õigusaktid kooskõlla tegeliku õigusliku ja faktilise olukorraga.



	5. Õigusaktid, mida on eelnõu õigusaktina vastuvõtmisel vaja tunnistada kehtetuks, tühistada või muuta

	-



	6. Õigusakti vastuvõtmisega kaasnevad rakendusaktid


	Ei kaasne



	7. Õigusakti rakendamisega kaasnevad kulud ja katteallikad 

	Puudub mõju vallaeelarvele, ametiasutuse töökorraldusele ning teenuse saajate õigustele, kuna abi andmine jätkub kehtiva sotsiaalhoolekandelise abi korra alusel.



	8. Eelnõule lisatavad muud asjasse puutuvad materjalid 


	-

